CELEX: 62017TN0699
Language: sk
Date: 2017-10-11 00:00:00
Title: Vec T-699/17: Žaloba podaná 11. októbra 2017 – Poľsko/Komisia

201711170471556112017/C 412/546992017TC41220171204SK01SKINFO_JUDICIAL20171011383921Vec T-699/17: Žaloba podaná 11. októbra 2017 – Poľsko/Komisia
 ---documentbreak--- C4122017SK3810120171011SK0054381392Žaloba podaná 11. októbra 2017 – Poľsko/Komisia
   (Vec T-699/17)2017/C 412/54Jazyk konania: poľština
      Účastníci konania
   
   
      Žalobkyňa: Poľská republika (v zastúpení: B. Majczyna, splnomocnený zástupca)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
            —
         
         
            zrušil vykonávacie rozhodnutie Komisie (EÚ) 2017/1442 z 31. júla 2017, ktorým sa podľa smernice Európskeho parlamentu a Rady 2010/75/EÚ stanovujú závery o najlepších dostupných technikách (BAT) pre veľké spaľovacie zariadenia, oznámené pod číslom K(2017) 5525,
         
      
            —
         
         
            zaviazal Európsku komisiu na náhradu trov konania.
         
      
      Dôvody a hlavné tvrdenia
   
   Na podporu svojej žaloby uvádza žalobkyňa päť žalobných dôvodov.
   
            1.
         
         
            Prvý žalobný dôvod je založený na porušení článku 16 ods. 4 a 5 ZEÚ v spojení s článkom 3 ods. 2 a 3 protokolu č. 36 o prechodných ustanoveniach, pripojeného k ZEÚ a ZFEÚ, spočívajúcom v tom, že napadnuté rozhodnutie bolo prijaté na základe nesprávneho spôsobu výpočtu kvalifikovanej väčšiny.
         
      
            2.
         
         
            Druhý žalobný dôvod je založený na porušení článku 3 bodov 10 a 13 v spojení s prílohou III smernice 2010/75/EU a vykonávacím rozhodnutím 2012/119/EU, spočívajúcom v určení úrovní BAT-AELs na základe nesprávnych a nereprezentatívnych údajov.
         
      
            3.
         
         
            Tretí žalobný dôvod je založený na porušení zásady proporcionality (článok 5 ods. 4 ZEÚ) v spojení s článkom 191 ods. 2 ZFEÚ, spočívajúcom v určení príliš vysokých úrovní BAT-AELs, ktoré nie sú vhodné ani primerané vo vzťahu k dosiahnutiu zamýšľaných prínosov a cieľov, ako aj v neposúdení dôsledkov napadnutého rozhodnutia.
         
      
            4.
         
         
            Štvrtý žalobný dôvod je založený na porušení článku 13 ods. 4 a 5 v spojení s článkom 3 bodom 12 smernice 2010/75/EU a článku 291 ods. 2 ZFEÚ, spočívajúcom v tom, že Komisia tým, že výnimky z použitia záverov BAT zaviedla napadnutým rozhodnutím, a nie formou zmeny smernice 2010/75/EU, prekročila vykonávacie právomoci, ktoré jej zveruje článok 13 ods. 5 smernice 2010/75/EÚ.
         
      
            5.
         
         
            Piaty žalobný dôvod je založený na porušení článku 3 ods. 3 a 4 nariadenia 2011/182, na zneužití právomocí a na porušení zásad riadnej správy, spočívajúcom v tom, že do návrhu napadnutého rozhodnutia bola v deň hlasovania vo výbore podľa článku 75 smernice 2010/75/EU o stanovisku k návrhu napadnutého rozhodnutia zavedená zásadná zmena bez toho, aby predtým prebehla diskusia.